als_Latn bos_Latn tur_Latn
Nja dy fjale rreth kritikave ndaj Azem Vllasit
Keto dite, ashtu sikurse na ka rene te degjojme dhe te lexojme, ish udheheqesi komunist i ish Jugosllavise, ka leshuar nje grusht miza te kalit, ne drejtim te brezit qe i takojne demostratave te vitit 1981. Vllasi tha, se ato ngjarje, si baze ideologjike kane pasur marksizem leninizmin dhe Enver Hoxhen.
Me perjashtim te reagimit te Donika Gervalles, qe me pelqeu shume, te gjitha reagimet e tjera ishin te pavenda. Sidomos e kam fjalen ketu per ish udheheqesin e UCK se, Azem Sylen dhe ish kryetarin e Kuvendit te Kosoves, Jakup Krasniqin. Ne i dime bemat e Azem Vllasit.I dime diferencimet, perjashtimet, burgosjet qe i ka bere ai, deri te ndryshimi i Flamurit Kombetar, te cilit ia leviznin yllin here majtas e here djathtas. Ne e dime, se po te mos ishte Millosheviqi, ai jo vetem qe do te ishte krijuesi i kombit te fmashem jugosllav, po ne ate komb era shqiptar nuk do te vinte kerkah.
Mirepo Milloshi ia kthjelli trurin, e ktheu njeriun persembari, edhe madje e beri patriot dhe shqiptar. Kaq mbaron historia me Azemin, sa i perket anes time.
Mirepo Azemi ka bere shume me pak gjynahe se sa ish shoket e mi, si psh Azem Syla dhe Jakup Krasniqi.
Nuk po du me hy ne analizat e ngjarjeve te vitit 1981, protagonist i te cilave kam qene edhe une me shume shoke te tjere, besa edhe organizator e prijes i atyre te Drenasit me 2 prill, se bashku me Enver Dugollin, Idriz Hysenin, Izet Ibrahimin, Hanumshahe Zogajn, Sala Berishen, Skender Ahmetin, Fatime Senikun, e te gjithe profesoret e gjimnazit te asaj kohe, ne krye me shkrimtarin Ymer Elshani, pasiqe vete keta individe, se bashku me shume te tjere, u kane krijuar hapesire Azem Vllasit dhe shume azemave te tjere, te bejne analiza te llojllojshme per ato ngjarje.
Mirepo, dua te them shume shkurt dhe shume qarte: Azem Syla dhe Jakup Krasniqi, ata te pas luftes, nuk kane lene llym te udbasheve dhe legenave shqiptar pa ofruar afer vetes. Ata kane punesuar neper zyra e kabinete njerez qe kishin tundur flamurin serb neper Drenice. Ata kane ofruar afer vetes njeres e spiunj qe rrinin 24 ore ne punktin e Komoranit dhe i rrahnin shqiptar. Ata kane shpallur deshmor njerez te cilet kane kidnapuar femra perpara shkolles se mesme te Komoranit. Ata kane perzgjedhur njerez neper institucione te Kosoves, per te cilet dihet publikisht se kane qene argat te zellshem te ish regjimit te Beogradit.Ata kane avancuar neper mediumet tona tere llymin e zorres se trashe te Beogradit, te cilet i kane share 24 ore ne 24 ne te 7 ditet e javes, demostratat e vitit 1981, jane tallur me ish te burgosurit politik, me UCK ne, me luften, thjeshte me cdo gje qe i ka ardh era shqiptare.
Keta direkt dhe indirekt, kane ndikuar ne tere kete anarki qe e kemi sot. Prandaj Azemi eshte lule e drite ne krahasim me keta, pasiqe Azemi ka qendruar dhe po qendron stoik si komunist jugosllav, dhe kurre nuk ka bere pakt me krahun e tij kundershtar. Azem Vllasi nuk e ka pas kriter degjueshmerine, por dosjen e armiqesise. Nese dikur ke qene nacionalist, irredentist, kontrarevolucionar, per te i tille ke mbetur pergjithmone. Ky kriter nuk ka ekzistuar tek ish shoket e mi, as te Adem Demaci, as te Hydajet Hyseni, as te Hashim Thaqi, e as e as.
Imagjinoni se si e sollen keta njerez punen qe sot e kesaj dite te kemi neper te gjithe institucionet tona kryesore, njerez te cilet Bibel dhe Kuran e kane pasur Beogradin. Prandaj nuk po hapen dosjet. Por pa u hap dosjet, Kosova nuk qetesohet. Edhe ne Shqiperi nuk u hapen qe 26 vjet, por tani po hapen. Brukseli do te na sjelle nje dite nje kerkese me nje porosi: Hapni dosjet… E mandej kqyrim !
als_Latn als_Latn als_Latn als_Latn als_Latn als_Latn als_Latn als_Latn als_Latn